# Tropheops gracilior

Tropheops gracilior és una espècie de peix pertanyent a la família dels cíclids i al superordre dels acantopterigis.

## Etimologia

L'epítet gracilior prové del grec i vol dir esvelt.

## Descripció

Fa 11,2 cm de llargària màxima. Aleta dorsal amb 16-18 espines i 8-10 radis, anal amb 3 espines i 7-8 radis, i pectorals amb 13-15 radis. Línia lateral amb 29-31 escates. 3-5 fileres d'escates a les galtes. 6-8 fileres de dents a la mandíbula inferior i 7-9 a la superior. 9-12 dents a la filera més exterior de la banda esquerra de la mandíbula inferior. Els mascles són de color blau amb una coloració groga a la regió gular, el pit i la part inferior. Presenten a l'aleta dorsal una franja ampla, negra i submarginal que s'estén fins als filaments distals dels radis posteriors, mentre que les espines i els radis són blaus amb les membrane grogues. Els radis caudals són de color blau brillant amb les membranes groguenques. L'aleta anal té una banda groga proximal al cos, una banda distal negra i la part posterior de color blau clar amb ocels de color groc. Les pelvianes són principalment de color groc amb una vora negra. Radis pectorals foscos i amb les membranes clares. Les femelles són de color marró violaci i amb la regió gular, el pit i les galtes inferiors de color gris. A més, posseeixen una banda submarginal negra a l'aleta dorsal i els radis de la caudal blaus amb les membranes de color groguenc o marronós. Abans fou descrit com una subespècie de Tropheops tropheops.

## Reproducció

El mascle reproductor és territorial i excava un cau entre les roques per a fer-hi un niu, el qual defensarà dels intrusos. La femella hi entra i en surt amb la boca plena d'ous, els quals seran covats durant 25 dies. Els ous fan la desclosa en menys d'1 setmana.

## Alimentació

Es nodreix d'algues i invertebrats. El seu nivell tròfic és de 2.

## Hàbitat i distribució geogràfica

És un peix d'aigua dolça, demersal (entre 10 i 25 m de fondària, però també se li pot veure en aigües menys fondes) i de clima tropical (23 °C-27 °C; 8°S-15°S), el qual viu a l'Àfrica sud-oriental: és un endemisme dels fons rocallosos i rics en sediments del sud del llac Malawi a Malawi, Tanzània i Moçambic.

## Observacions

És inofensiu per als humans, el seu índex de vulnerabilitat és baix (13 de 100)., forma part del comerç internacional de peixos ornamentals i les seues principals amenaces són la sedimentació del seu hàbitat, la sobrepesca i el seu àmbit geogràfic tan restringit (tot i que, la seua major part es troba dins del Parc Nacional del llac Malawi).

## Referències

* 1 2 Catalogue of Life Arxivat 2015-09-24 a Wayback Machine. (anglès)
* ↑ Encyclopedia of Life (anglès)
* 1 2 3 Goldstein, H. M., 2009. Taxonomic review of the genus Tropheops (Cichlidae) with descriptions of new species from Lake Malawi, Africa. Master thesis. Pennsylvania State University, els Estats Units. 194 p. Pàg. 37.
* 1 2 3 4 Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.
* 1 2 3 4 5 UICN (anglès)
* ↑ Axelrod, H. R., 1993. The most complete colored lexicon of cichlids. T. F. H. Publications, Neptune City, Nova Jersey. 864 p.
* ↑ Food and Feeding Habits: Diet Composition Tropheops gracilior - FishBase (anglès)
* ↑ Reinthal, P. N., 1990. The feeding habits of a group of herbivorous rock-dwelling cichlid fishes (Cichlidae: Perciformes) from Lake Malawi, Africa. Environ. Biol. Fish. 27:215-233. Pàg. 222.
* ↑ Sea Around Us (anglès)
* ↑ Baensch, H.A. i R. Riehl, 1997. Aquarien Atlas, Band 5. Mergus Verlag, Melle, Alemanya. 1148 p. Pàg. 923.
* 1 2 FishBase (anglès)
* ↑ Ambali, A., H. Kabwazi, L. Malekano, G. Mwale, D. Chimwaza, J. Ingainga, N. Makimoto, S. Nakayama, M. Yuma i Y. Kada, 2001. Relationship between local and scientific names of fishes in Lake Malawi/Nyasa. African Study Monographs (22)3:123-154. Pàg. 140.
* ↑ Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p.
* ↑ Konings, A., 2007. Malawi cichlids in their natural habitat. Quarta edició. Cichlid Press, El Paso, els Estats Units. 424 p. Pàg. 80.
* ↑ Konings, A., 1995. Malawi Cichlids in their Natural Habitat. Segona edició. Cichlid Press, St. Leon-Rot, Alemanya.
* ↑ List of Freshwater Fishes reported from Tanzania - FishBase (anglès)
* ↑ List of Freshwater Fishes reported from Mozambique - FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2003. Col·lecció de peixos del Museu Reial d'Ontario. Museu Reial d'Ontario.
* Blanc, M., 1962. Catalogue des types de poissons de la famille des Cichlidae en collection au Muséum national d'Histoire naturelle. Bulletin du Muséum National d'Histoire Naturelle (Série 2), vol. 34 (núm. 3): 202-227.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)